Mount Earnslaw
Mount Earnslaw (maorski: Pikirakatahi) je planina na Novom Zelandu. Visoka je 2,819 metara, a nalazi se na južnom dijelu Južnog otoka, a čini dio novozelandskih Južnih Alpi. Planina je naziv dobila prema istoimenom selu (koje se ranije zvalo Herneslawe), rodnom mjestu slikara Johna Turnbulla Thomsona. 

Planina se nalazi 25 kilometara od naselja Glenorchy, koje se nalazi na sjevernoj obali jezera Wakatipu. Prvi pokušaj uspona na vrh planine datira iz 1882. godine, ali je bio neuspješan. Godine 1890., vodič Harry Birley uspio je uspeti se do istočnog vrha, dok je 10 metara niži, ali znatno zahtjevniji zapadni vrh svladan 1914. godine od strane H.F. Wrighta i J. Robertsona.

Planine na Novom Zelandu